Yasunari Kawabata

De Yasunari Kawabata (川端 康成 Kawabata Yasunari), gebuer de 14. Juni 1899, a gestuerwen de 16. Abrëll, 1972, war e japanesche Schrëftsteller, deen 1968 mam Literaturnobelpräis ausgezeechent gouf.

 Säi Liewen 
De Kawabata kënnt zu Osaka op d'Welt an am Alter vun zwee Joer verléiert hie seng Elteren. Duerno kënnt e bei sengem Papp seng Famill, mä seng Groussmamm a säi Grousspapp stierwe wéi de Yasunari siwe respektiv véierzéng Joer al ass. 
Als Bouf wollt hie Moler ginn, mä well schonn zu Lycéeszäite Kuerzgeschichte vun him publizéiert gi waren, huet hie sech fir d'Literatur decidéiert.

Hie studéiert op der renomméierter Tokyo Universitéit a mécht do säin Ofschloss 1924.
Zesumme mam Riichi Yokomitsu grënnt hien eng literaresch Zeitung Bungei Jidai (Déi kënschtleresch Zäit). Hien huet zesumme mam Yokomitsu eng nei Zort Literatur promouvéiert an dës mat dem Term "Shinkankakuha" bezeechent. Domat wollten déi zwéin Auteuren nei Impressiounen, nei Sensatiounen an der Literatur schafen.

Nieft senger Aarbecht als Schrëftsteller huet de Kawabata och als Journalist geschafft, ënner anerem fir d'Zeitung Mainichi Shimbun zu Osaka an zu Tokyo.

De Kawabata huet kuerz no sengem Universitéitsofschloss mat senge Kuerzgeschichten op sech opmierksam gemaach an et war Izu no odoriko (192)), mat där him den Duerchbroch gelongen ass.

Säin éischte Roman war Yukiguni, deen tëscht 1935 an 1937 publizéiert gouf. Och nom Zweete Weltkrich huet hien zu den erfollegräichen Auteuren a senger Heemecht gehéiert, mat Wierker wéi Senbazuru, Yama no Oto, Nemureru bijo, Utsukushisa to Kanashimi to, a Koto.

Hie selwer huet Meijin (1951) als säi bescht Wierk consideréiert.

1968 gëtt de Kawabata als éischte Japaner mat dem Nobelpräis ausgezeechent, dat fir déi dräi Bicher Yukiguni, Koto an Senbazuru.

Hien huet sech 1972 ëmbruecht.

 Wierker (Auswiel) 
 Joer  Originaltitel  Lëtzebuergesch 1926 Izu no Odoriko (伊豆の踊り子) D'Dänzerin vun Izu 1935-37  Yukiguni 雪国  D'Schnéiland 1951-54 Meijin 名人 Meeschter 1949-52 Senbazuru 千羽鶴 Dausend Stuerken 1949-54 Yama no Oto 山の音 D'Grommele vum Bierg 1954 Mizumi 湖; みづうみ De Séi  1961 Nemumeru bijo  眠れる美女 Déi schéi Fraen, déi schlofen 1962 Koto 古都 Déi al Haaptstad (Kyoto) 1964 Utsukushisa to Kanashimi to 美しさと哀しみと  Schéinheet an Trauregkeet

 Kuckt och 
Lëscht vun de Laureate vum Nobelpräis fir Literatur 
 Um Spaweck 
 Hanami Web - Kawabata Yasunari (op Englesch)
 Nobelpräis (op Däitsch)
 Nobelpräis (op Englesch)

Kategorie:Japanesch Auteuren
Kategorie:Nobelpräisdréier fir Literatur
Kategorie:Gebuer 1899
Kategorie:Gestuerwen 1972
Kategorie:Goetheplackett vun der Stad Frankfurt